इस कारण पूरे चित्राल क्षेत्र गी सील करी दित्ता गेआ ऐ। अमरीकी ड्रोन बमान लगातार इस क्षेत्र दी निगरानी करा’रदे न। पिछली गर्मी दे मौसम च इत्थें ड्रोन निगरानी करदे दिक्खे गे जदके एह्‌दे परैंत पिछली दो फरवरी गी इस क्षेत्र च फ्ही एह् बमान दिक्खे गे। चित्राल 3700 फुट्‌ट उच्चाई उप्पर प्हाड़ियें च स्थित ऐ ते इत्थें 20 ज्हार दी अबादी ऐ। पिछले दिनें ओसामा दे पाकिस्तान च गै पाराचिनार च चिट्‌टी बर्फ कन्नै हके प्हाड़ दी इक गुफा च छप्पे होने दी खबर थ्होई ही। दुबई दे अल अरबिया चैनल दे मताबक ओसामा दा अड्डा अफगानिस्तान, पाकिस्तान ते चीन त्रैने पास्सेआ घिरे दा ऐ जित्थें ओह् इक प्हाड़ दी गुफा च छप्पे दा ऐ। पिछले ब’रे मई च बी पाकिस्तान दी अफगानिस्तान ते चीन कन्नै लगदी सीमा दी पर्वत श्रृंखलाएं दे काराकोरम क्षेत्र च छप्पे होने दी खबर प्रकाशत होई ही।